# ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ ΙΙ

**ΠΡΟΣΟΜΟΙΩΣΗ ΠΑΝΕΛΛΑΔΙΚΩΝ ΕΞΕΤΑΣΕΩΝ 2014**

### 1η ΟΜΑΔΑ

**ΘΕΜΑ Α.**

**Α1.** *Για τις παρακάτω προτάσεις του θέματος να γράψετε στο τετράδιό σας τον αριθμό της καθεμιάς και δίπλα σε κάθε αριθμό τη λέξη* ***Σωστό,*** *αν είναι σωστή, και* ***Λάθος,*** *αν η πρόταση είναι λανθασμένη.*

**1.** Αν ο Δείκτης Τιμών ενός έτους είναι 120, τότε κατά το ίδιο έτος είναι αναμενόμενο το πραγματικό Α.Ε.Π. να είναι μικρότερο από το ονομαστικό Α.Ε.Π.

**2.** Τα δημόσια δάνεια που προορίζονται για επενδύσεις συνάπτονται για μακρύ χρονικό διάστημα.

**3.** Χρήμα είναι οτιδήποτε γίνεται αποδεκτό ως μέσο ανταλλαγής από την πλειοψηφία των ατόμων μιας κοινωνίας.

**4.** Η οικονομική συμπεριφορά του κράτους φαίνεται από τις λειτουργίες τις οποίες αναλαμβάνει και από τον τρόπο με τον οποίο τις εκτελεί, δηλαδή τα μέσα τα οποία επιλέγει.

**5.** Τα φαινόμενα που παρατηρούνται στη φάση της καθόδου είναι τα αντίθετα από αυτά που συναντάμε στην ανοδική πορεία της οικονομίας.

**Μονάδες 15**

**Α2.** *Για τις παρακάτω προτάσεις του θέματος να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.*

**1.** Στις καταθέσεις επί προθεσμία το επιτόκιο:

 **α.** Αυξάνεται όσο μικραίνει το διάστημα της κατάθεσης.

 **β**. Είναι κοινό σε όλες τις εμπορικές τράπεζες.

 **γ.** Δεν επηρεάζεται από το χρονικό διάστημα της κατάθεσης.

 **δ.** Είναι μεγαλύτερο από αυτό των καταθέσεων όψεως και ταμιευτηρίου.

**2.** Το Α.Ε.Π. σε σταθερές τιμές επηρεάζεται από τις μεταβολές:

 **α.** Των τιμών και των ποσοτήτων των αγαθών και υπηρεσιών.

 **β.** Μόνο των τιμών των αγαθών και υπηρεσιών.

 **γ.** Μόνο των ποσοτήτων των αγαθών και υπηρεσιών.

 **δ.** Κατά κύριο λόγο, των τιμών των αγαθών και υπηρεσιών.

**Μονάδες 10**

**ΘΕΜΑ Β.**

**Β1.** Ποιο φαινόμενο είναι γνωστό ως οικονομικές διακυμάνσεις;

**Μονάδες 10**

**Β2.** Πότε λέμε ότι συμβαίνει το σφάλμα σύνθεσης;

**Μονάδες 5**

**Β3.** Τι γνωρίζετε σχετικά με αυτό που είναι γνωστό ως η ποσότητα του χρήματος σε κυκλοφορία;

**Μονάδες 10**

**2η ΟΜΑΔΑ**

**ΘΕΜΑ Γ.**

**Γ1.** Ένα από τα τέσσερα είδη ανεργίας είναι και η ανεργία τριβής. Τι γνωρίζετε για αυτό το είδος ανεργίας;

**Μονάδες 8**

**Γ2.** Τι γνωρίζετε για την αναδιανομή του εισοδήματος ως μιας από τις βασικές οικονομικές λειτουργίες του κράτους;

**Μονάδες 12**

**Γ3.** Αν σε μια χώρα ένα συγκεκριμένο έτος ο πληθυσμός είναι 1.000.000, ο δείκτης τιμών 100 και το Α.Ε.Π. σε τρέχουσες τιμές 100.000, να υπολογισθεί το Κατά Κεφαλήν Πραγματικό Α.Ε.Π. της χώρας κατά την ίδια χρονική περίοδο;

**Μονάδες 5**

**ΘΕΜΑ Δ.**

Δίδονται τα παρακάτω δεδομένα για μια οικονομία και για μια σειρά ετών:

|  |  |  |  |  |  |
| --- | --- | --- | --- | --- | --- |
| **Έτος** | **Δ.Τ.****(%)** | **Εργατικό****δυναμικό** | **Άνεργοι** | **Απασχο****-λούμενοι** | **Ποσοστό****Ανεργίας (%)** |
| 2011 | 100 | 10.000.000 |  |  | 10 |
| 2012 | 120 |  | 1.122.000 |  | 11 |
| 2013 | 150 | 10.500.000 |  | 9.135.000 |  |

**Δ1.** Να μεταφέρετε τον πίνακα στο τετράδιό σας και να τον συμπληρώσετε, παρουσιάζοντας τους σχετικούς υπολογισμούς.

**Μονάδες 12**

**Δ2.** Να υπολογισθούν οι ρυθμοί πληθωρισμού για τα έτη 2012 και 2013.

**Μονάδες 6**

**Δ3.** Αν ένας εργαζόμενος κατά τη διάρκεια του έτους 2012 παίρνει μισθό 1.000 ευρώ το μήνα, να βρεθεί το συνολικό πραγματικό του εισόδημα στη λήξη του ίδιου έτους.

**Μονάδες 7**

**ΚΑΛΗ ΕΠΙΤΥΧΙΑ!!!**